Kweek gesonde eetgewoontes tydens swangerskap(Argieffoto) Goeie eetgewoontes tydens swangerskap is nie net goed vir die baba nie, maar ook vir die ma. Geregistreerde dieetkundige Omy Naidoo, van Newtricion Wellness, sê die ou gesegde dat swanger vroue vir twee eet, is nie eintlik waar nie, omdat die kilojoule- (kJ-)inname slegs met ŉ klein bietjie toeneem. Naidoo sê swanger vroue se kJ-innamevereistes neem slegs met sowat 1 250 kJ toe. Dit beteken ŉ ekstra halwe koppie ontbytpap met melk en ŉ piesang. “ŉ Mens moet versigtig wees om jou nie te ooreet nie, omdat dit skadelik kan wees vir ma én baba. Swangerskap-diabetes is aan die toeneem en dit is weens ongesonde eetgewoontes voor en gedurende swangerskap.” Dit is wel baie belangrik in swangerskap om na die voedingswaarde in jou kos te kyk om seker te maak jy neem genoeg nutriënte in. ŉ 2019-studie in KwaZulu-Natal het getoon dat swanger vroue minder as 50% van die vereiste voedingswaarde tydens swangerskap inneem. Hierdie vroue het ook byna die helfte van die voorgestelde daaglikse groente en vrugte ingeneem. Kommerwekkende statistieke was dat sowat een in elke twee vroue as vetsugtig geklassifiseer is, wat die swangerskap ŉ hoër risiko van komplikasies gee. “Wat jy tydens swangerskap eet, is uiters belangrik vir ŉ gesonde baba en navorsing toon gesonde eetgewoontes tydens swangerskap kan daartoe lei dat jou baba later minder kroniese siektes as volwassene sal hê.” Hier is ŉ paar wenke vir gesonde eetgewoontes tydens swangerskap: Eet jou vitamiene